Kenneth Branagh

Kenneth Branagh (* 10. december 1960, Belfast, Severné Írsko) je britský herec a filmový režisér, známy najmä vďaka svojim filmovým adaptáciám shakespearových hier.

 Životopis 

Ako deväťročný sa spoločne s rodinou presťahoval do Readingu neďaleko Londýna. Dôvodom boli neustále roztržky medzi katolíkmi a protestantmi. V novej škole ho spolužiaci šikanovali, kvôli jeho írskemu prízvuku. Rýchlo sa naučil ten anglický a dodnes je známy tým, že dokáže napodobniť ľubovoľný prízvuk. Ako osemnásťročný získal štipendium na prestížnej londýnskej Royal Academy of Dramatic Art, kde sa stal jedným z najúspešnejších študentov v ročníku. Po štúdiu hral na West Ende i s Royal Shakespeare Company v Stratford upon Avon.

Do povedomia divadelnej verejnosti sa zapísal najmä svojím stvárnením Henricha V. V tomto čase spoluzaložil divadelný súbor Renaissance Theatre Company. V roku 1989 príbeh o Henrichovi V. upravil do filmovej verzie. Sám si zahral hlavnú postavu a ujal sa aj réžie. Po jeho boku sa objavila herečka Emma Thompsonová, ktorá sa neskôr stala jeho manželkou. Branagh si za svoj výkon vyslúžil nomináciu na Oscara v kategórii najlepší. Okrem tejto adaptácie natočil v roku 1993 aj pôvodne divadelnú hru Veľa kriku pre nič, odohrávajúcu sa v slnečnom Toskánsku. Jeho štvorhodinová verzia Hamleta s plejádou hollywoodskych hercov patrí k jednej z najlepších filmových spracovaní príbehu o dánskom princovi. V roku 1999 natočil komédiu Márna lásky snaha, ktorú pojal v štýle muzikálov z tridsiatych rokov. Z roku 2006 pochádza jeho ďalšia adaptácia, komédia Ako sa vám páči. Diváci ho poznajú i z jeho spracovania Frankensteina, alebo ako narcistického učiteľa obrany proti čiernej mágii Gilderoya Lockharta z filmov o Harrym Potterovi. Najnovšie stvárnil postavu detektíva Herculea Poirota vo filmoch Vražda v Oient Exprese (2017), Smrť na Níle (2022) a Prízrak v Benátkach (2023), ktoré sám režíroval. Jeho súčasnou partnerkou je výtvarníčka Lindsay Brunnock, ktorá s ním spolupracovala na natáčaní filmu o anglickom polárnikovi Ernestovi Shackletonovi.

 Filmografia 
 Herec 

 1983 - To the Lighthouse 
 1986 - Ghosts 
 1987 - Fortunes of War 
 1988 - A Month in the Country (James Moon) 
 1989 - Henry V (Henrich V.) 
 1991 - Dead Again (Mike Church)  
 1992 - Peter's Friends  
 1993 - Swing Kids (Herr Knopp) 
 1993 - Much Ado About Nothing (Benedick) 
 1994 - Mary Shelley's Frankenstein (Dr. Victor Frankenstein) 
 1995 - Othello (Iago) 
 1996 - Hamlet (Hamlet) 
 1998 - The Gingerbread Man 
 1998 - The Theory of Flight 
 1998 - Alien Love Triangle 
 1998 - The Proposition 
 1998 - The Dance of Shiva 
 1998 - Celebrity (Lee Simon) 
 1999 - Wild Wild West (Dr. Arliss Loveless) 
 1999 - The Periwig-Maker 
 2000 - The Road to El Dorado 
 2000 - Love's Labour's Lost (Berowne) 
 2001 - Conspiracy (Reinhard Heydrich) 
 2001 - Schneider's 2nd Stage 
 2002 - Rabbit-Proof Fence (A. O. Neville) 
 2002 - How to Kill Your Neighbor's Dog  
 2002 - Harry Potter a Tajomná komnata (Professor Gilderoy Lockhart) 
 2002 - Shackleton (Ernest Henry Shackleton) 
 2004 - Five Children and It (Uncle Albert) 
 2005 - Warm Springs (Franklin D. Roosevelt) 
 2009 - Valkyrie (Henning von Tresckow) 
 2009 - The Boat That Rocked (Minister Dormandy)
 2017 - Dunkirk (Bolton)
 2017 - Vražda v Orient Exprese (detektív Hercule Poirot)
 2022 - Smrť na Níle (detektív Hercule Poirot)
 2023 - Prízrak v Benátkach (detektív Hercule Poirot)

 Režisér 

 1989 - Henry V  
 1991 - Dead Again  
 1992 - Swan Song  
 1992 - Peter's Friends
 1993 - Much Ado About Nothing
 1994 - Mary Shelley's Frankenstein 
 1996 - A Midwinter's Tale
 1996 - Hamlet 
 2000 - Love's Labour's Lost
 2003 - Listening
 2006 - The Magic Flute
 2006 - As You Like It
 2007 - Sleuth
 2015 - Cinderella

 Iné projekty 

 Externé odkazy 
 Osobná stránká

Kategória:Britskí filmoví režiséri
Kategória:Severoírski divadelní herci
Kategória:Severoírski filmoví herci
Kategória:Severoírski televízni herci
Kategória:Rozprávači audiokníh
Kategória:Držitelia ceny BAFTA za najlepšiu réžiu
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Osobnosti z Belfastu